《浣溪沙》
明代·周兰秀

雨过池塘万绿生，微风吹满绣帘轻。远山一角夕阳明。

静里荷香来扇底，梦余蕉影倚窗横。关情何处玉箫声。

作者简介：[明]女。玉台画史扫叶山房石印本作兰芳，画史丛书本作兰秀。字淑英（列朝诗集作弱英）。吴江（今江苏吴江）周应懿孙女。孙愚公妻。其母沈嫒，著声香奁，兰秀秉其家学，雅善吟咏有餐花遗稿，山阴王端淑称许之。工绘事，善写竹。《档李诗系、孙氏家乘、清画家诗史》